**4. RODOVITNI POLMESEC: NOVE IDEJE, NOVA ODKRITJA**

**Navodila za reševanje delovnega lista**

Dijak/dijakinja:

* prebere naloge in zgodovinske vire na delovnem listu ter besedilo v učbeniku;
* odgovori na zastavljena vprašanja na delovnem listu in odgovore odda v besedilni datoteki v eListovnik;
* zapiše in odda svoje stališče o pozitivnih in negativnih vplivih uporabe kovin na razvoj človeštva v forumu spletne učilnice;
* izdela Vennov diagram, s katerim primerja življenje v kameni dobi in kovinskih dobah.

**Delovni list**

1. Ponovi periodizacijo kovinskih dob.

2. Analiziraj zemljevid v učbeniku in odgovori na vprašanji.

a. Določi območje razširjenosti prve uporabe kovin. Kaj ugotavljaš?

b. S pomočjo svetovnega spleta navedi sodobne države, kjer so evidentirana področja prve uporabe bakra.

3. Najprej so kovine obdelovali tako kot so obdelovali kamen v kameni dobi, s tolčenjem.

a. S pomočjo vira navedi, katere so nadaljnje stopnje načina obdelovanja kovin.

b. S katerimi pripomočki so si pri tem pomagali?

c. Navedi nove poklice, ki so se pojavili v zvezi s pridobivanjem in obdelovanjem kovin.

c. Kdo se je (glede na spol) ukvarjal z obdelovanjem kovin? Pojasni, do katere družbene spremembe je vodilo obdelovanje kovin. Pri odgovoru si pomagaj s sliko na povezavi <http://www.wessexarch.co.uk/node/549>, dostop: 12. 7. 2017.

4. S pomočjo svetovnega spleta razišči postopek pridobivanja brona ter pojasni, zakaj se je uporaba tršega brona umaknila uporabi železa.

5. Razmisli, kako je prazgodovinski človek uporabil kovine v vsakdanjem življenju npr. za hitrejše potovanje itd. V čem je bila prednost njihove uporabe? Pri odgovoru si pomagaj s slikovnim gradivom na povezavah:

* Orožje in orodje na: <http://archaeopoject.pbworks.com/w/page/55466371/Bronze%20Age>, dostop: 12. 7. 2017.
* Ohranjeno kolo na:

<https://www.google.si/search?q=preserved+celtic+wheel&tbm=isch&tbo=u&source=univ&sa=X&ved=0ahUKEwjPt8_3wYPVAhUG1BoKHbriDDoQsAQIHw&biw=1184&bih=599#imgrc=v47mrp5z6e8vvM:&spf=1499854659466>, dostop: 12. 7. 2017.

6. Preberi pisni vir in odgovori na vprašanja.

a. Katera gospodarska panoga se je z iznajdbo uporabe kovin okrepila? Zakaj?

b. Kako je potekala trgovska menjava?

c. Kateri predmeti so imeli najprej vlogo denarja? Kaj jih je z uveljavitvijo kovin nasledilo?

d. Podčrtaj tiste dele besedila, ki dokazujejo razslojevanje družbe. Pojasni, na čem je temeljilo razslojevanje?


Vir

*»Glas o ležiščih železove rude se je s trgovanjem in s stiki raznesel po okoliških deželah. Trgovci so po enostavnem tržnem pravilu ponudbe in povpraševanja za izdelke, predvsem orožje, iz nove kovine zahtevali precej več kot nekdaj za bronastega. Pohlepno so terjali vse več steklenih biserov. Domačini so bili prisiljeni izdelovati vse večje količine jagod in si izmišljati nove, razkošnejše oblike. Lakomnost in nadutost trgovcev sta bili vse večji. Srebrno svetleče orožje, sekire ali sulice so si lahko privoščili le najpremožnejši vaščani, pri mečih pa so še vedno zaupali le bronastim rapirjem, ki so veljali za največjo dragocenost. V naselju je prišlo do sprememb. Nekaj družin je po zaslugi trgovanja, boljših zemljišč in iznajdljivosti začelo izstopati. Njihov glas je prevladoval na srečanju družinskih poglavarjev. Stara plemenska sloga se je znašla na preizkušnji. Nekaj družin je grozilo gradišče zapustiti in zgraditi in utrditi novo naselje.«*

*(Božič, Rasto (2008). Mesto situl. Arheološko-zgodovinska-domišljijska pripoved. Novo mesto: Goga, str. 91.)*

7. V forumu spletne učilnice predstavi svoje stališče o pozitivnem in negativnem vplivu uporabe kovin na razvoj človeške družbe.

8. Za grafični prikaz primerjave dveh pojmov, oseb, predmetov uporabljamo pri učenju Vennov diagram, ker omogoča prikaz podobnosti in razlik. Pri učenju zgodovine lahko primerjamo še dogodke, pojave ali procese. V preseku krogov prikazujemo skupne značilnosti, v preostalih dveh delih kroga pa specifične lastnosti. Na podlagi pridobljenega znanja o življenju v prazgodovini izdelaj Vennov diagram primerjave življenja v kameni in kovinskih dobah. Diagram oddaj v pdf. obliki v eListovnik.



*Primer Vennovega diagrama*

*(*[*http://sl.wikipedia.org/wiki/Vennov\_diagram*](http://sl.wikipedia.org/wiki/Vennov_diagram)*, dostop: 9. 2. 2014.)*